cyanic-selkie/wikianc huggingface dataset:
பாதுகாப்புவாதம்
தற்போதை உலகப் போக்குகள்
இரண்டாம் உலகப் போர் முடிவுற்றதிலிருந்து சர்வதேச உடன்படிக்கைகள் மற்றும் உலக வர்த்தக நிறுவனம் போன்ற அமைப்புக்களால் ஊக்கமளிக்கப்பட்டிருக்கும் கட்டற்ற வர்த்தகத்தின் வழியாக பாதுகாப்புவாதத்தை நீக்குவதே பெரும்பாலான முதல் உலக நாடுகளின் கொள்கையாக குறிப்பிடப்பட்டிருக்கிறது. இருந்தபோதிலும் ஐரோப்பிய யூனியனைச் சேர்ந்த பொது வேளாண் கொள்கை மற்றும் அமெரிக்காவில் உள்ள பொருளாதார மீட்பு அம்சங்களில் இருக்கும் "அமெரிக்கப் பொருட்களை வாங்குதல்" என்ற அம்சங்கள் போன்ற முதல் உலக அரசாங்கங்களின் சில குறிப்பிட்ட கொள்கைகள் பாதுகாப்புவாதம் என்றே விமர்சிக்கப்படுகின்றன.
2008 ஆம் ஆண்டு நிதி நெருக்கடிகளுக்குப் பிந்தைய பாதுகாப்புவாதம்
ஜி20 இன் தலைவர்கள் தங்களுடைய சமீபத்திய லண்டன் மாநாட்டில் எந்த ஒரு வர்த்தக பாதுகாப்புவாத நடவடிக்கைகளையும் நடைமுறைப்படுத்துவதை தவிர்ப்பதாக உறுதியளித்திருக்கின்றனர். அவர்கள் இதற்கு முன்பு ஏற்றுக்கொண்டவற்றை மீண்டும் செய்யவிருக்கிறார்கள் என்றாலும் வாஷிங்டனில் கடந்த நவம்பரில் 20 நாடுகளில் 10 நாடுகள் அப்போதிலிருந்து வர்த்தக கட்டுப்பாட்டு நடவடிக்கைகளை விதிக்கவிருக்கின்றன என்று உலக வங்கியால் தெரிவிக்கப்பட்டிருக்கிறது. தனது அறிக்கையில் உலகளாவிய பொருளாதார மந்தம் தொடங்கியதிலிருந்து உலகின் முக்கிய பொருளாதாரங்கள் பாதுகாப்புவாதத்திடமே சரணடைகின்றனர் என்று உலக வங்கி தெரிவித்திருக்கிறது.
புற இணைப்புகள்
பகுப்பு:பொருளாதார முறைமைகள் பகுப்பு:கூகுள் தமிழாக்கம்-பொருளாதாரம்
சுவர்ணஜெயந்தி ஆய்வு உதவித் தொகை
<templatestyles src="Module:Infobox/styles.css"> சுவர்ணஜெயந்தி ஆய்வு உதவித் தொகை (Swarnajayanti Fellowship) என்பது இந்தியாவில் அறிவியல் மற்றும் தொழில்நுட்பத் துறையால் (இந்தியா) ஆண்டுதோறும் வழங்கப்படும் ஆராய்ச்சி நிதி விருதாகும். இது இளம் ஆராய்ச்சியாளர்களின் குறிப்பிடத்தக்க மற்றும் சிறந்த ஆராய்ச்சிக்காக, உயிரியல், வேதியியல், சுற்றுச்சூழல் அறிவியல், பொறியியல், கணிதம், மருத்துவம். மற்றும் இயற்பியல் பிரிவுகளில் வழங்கப்படுகிறது. ஆராய்ச்சி மற்றும் மேம்பாட்டில் தாக்கத்தினை ஏற்படுத்தும் சிறந்த படைப்புகளை உருவாக்கும் நம்பிக்கைக்குரிய இளம் இந்தியக் கல்வியாளர்களை இந்த பரிசு அங்கீகரிக்கிறது.
விவரங்கள்
40 வயதுக்குட்பட்ட இந்தியக் குடிமக்கள் மற்றும் நிரூபிக்கப்பட்ட சாதனைப் பதிவைக் கொண்டவர்கள் இவ்விருதிற்கு விண்ணப்பிக்கலாம். மாதாந்திர ஆய்வு உதவித்தொகை inr 25000 (அத்துடன் ஆண்டுக்கு inr 500000 ஆராய்ச்சி மானியமாக வழங்கப்படும். சுவர்ணஜெயந்தி ஆய்வு உதவித் தொகை விண்ணப்பதாரர்கள் தாங்கள் தேர்ந்தெடுக்கும் இந்திய நிறுவனத்தில் பணியில் இருக்க வேண்டும்.
பிரிவுகள்
சுவர்ணஜெயந்தி ஆய்வு உதவித் தொகை ஆறு பிரிவுகளின் கீழ் ஐந்தாண்டுகளுக்கு வழங்கப்படுகிறது.
வெளி இணைப்புகள்
பகுப்பு:அறிவியல் மற்றும் தொழிலக ஆய்வு மன்றம் (இந்தியா) பகுப்பு:இந்திய விருதுகள் பகுப்பு:இந்திய அறிவியல், பயனறிவியல்சார் பரிசுகள்
லேடி மேக்பத் (கதாபாத்திரம்)
சீமாட்டி மேக்பத் சேக்ஸ்பியரின் ‘மேக்பத்’ எனும் நாடகத்தின் முத்ன்மைக் கதாபாத்திரம் ஆகும். பெண் கதாபாத்திரங்களில் மிகவும் பெயர்பெற்ற ஒரு கதாபாத்திரம் ஆகும். ஒரு பட்டத்தரசி ஆவதே லேடி மேக்பதின் இலக்கு. இந்த இலக்கு தன்னையும் தன் கணவரையும் பாவத்தின் உள்ளே அழைத்து செல்கிறது. அவளது தீராத ஆசையே இசுக்காட்லாந்து அரசரை கொலை செய்யத் தூண்டுகிறது. கடைசியில் இந்த ஆசை அவரை பெரும் அவலத்துக்குக் கொண்டு செல்கிறது. எவ்வளவு கழுவினாலும் தன் கையில் உள்ள குருதிக்கறை போகாததை அவா் உணா்கிறார். தன் பாவத்தின் சம்பளம் சாவாகிறது.
சான்றுகள்:
Holinshed's Chronicles, Volume V: Scotland, page 269 Macbeth, Act 5, Scene 8, Line 71. Macbeth, Act 5, Scene 1. A.C. Bradley. Shakespearean Tragedy. Palgrave Macmillan; 4th edition, 2007.
பகுப்பு:ஆங்கில கதாபாத்திரம் பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
சந்திரகாந்தா (தொலைக்காட்சித் தொடர்)
சந்திரகாந்தா ஒரு இந்திய கற்பனை கதை நாடகம் ஆகும். 1995 ஆம் ஆண்டுகளில் தூர்தர்சனில் ஒளிபரப்பு செய்யப்பட்டது. இந்த கதையானது தேவகி நந்தன் காற்றி என்பவரின் நாவலில் இருந்து சுனில் அக்னிஹோத்ரி என்பவரால் இயக்கப்பட்டது. இத்தொடரின் இயக்குனர் நீதிமன்றத்தில் 1996 ஆம் ஆண்டு தூர்தர்சன் தொலைக்காட்சியை எதிர்த்து வழக்கு தொடர்ந்தார். சிறிது காலத்திற்குப் பின் இந்தத் தொடர் சோனி மற்றும் ஸ்டார் பிளஸ் தொலைக்காட்சிகளில் ஒளிபரப்பானது.
மேற்கோள்
பகுப்பு:இந்தியத் தொலைக்காட்சித் தொடர்கள்
சேவை உட்கட்டுமானம்
சேவை உட்கட்டுமானம் (Infrastructure as a Service) என்பது வன்பொருள் உட்பட அனைத்துச் சேவைகளையும் கொளுவுக்கணிமை கொள்கைகளை பயன்படுத்தி வழங்கப்படும் சேவை ஆகும். இது வட்டு சேமிப்பு மற்றும் மெய்நிகர் சேவையகத்தை உள்ளடக்கியது.
அறிமுகம்
பெரும்பாலான கொளுவுக்கணிமை முறையில், சேவை வழங்குநர் கணிப்பொறி, மெய்நிகர் சேவை, வட்டு சேமிப்பு மற்றும் பல வளங்களை உடன் வழுங்குகின்றனர்.
அவ்வாறு வழங்கப்படும் மெய்நிகர் கணினிகளில் Xen அல்லது KVM அல்லது நிகரான மெய்நிகராக்கிகளை (ஹைப்பர்வைசர்களை) பயன்படுத்துகின்றனர். இவ்வாறான பல்லாயிரக்கணக்கான மெய்நிகராக்கிகளை மேலாண்மை செய்ய தேவையான சேவைகளையும், சேவை உள்கட்டுமானம் வழங்குகிறது. அதுமட்டுமின்றி இவ்வாறு மெய்நிகராக்கம் செய்யும் படிமங்களை உலாவுவதற்கான தனி நூலக வசதி (virtual machine image library) மற்றும் கோப்புகளை பதிவு செய்யும் வசதி, ஐபி முகவரி, மென்பொருட்கள் என அனைத்து வசதிகளையும் இச்சேவை உள்ளடக்கியது ஆகும்.
சேவை வழங்குநர்
அமேசான் EC2, அமேசான் S3, இராக்ஸ்பேஸ், கூகிள் கம்ப்யூட் இஞ்சின் போன்ற முன்னணி கொளுவுக்கணிமை விற்பனையாளர்கள் இந்த சேவையில் ஆதிக்கம் செலுத்துகிறார்கள்.
குறிப்புகள்
பகுப்பு:மேகக் கணிமை
இசுலாமிய அரசு, கொராசான்
இசுலாமிய அரசு, கொராசான் (Islamic State of Iraq and the Levant – Khorasan Province (ISIL–KP or ISKP; الدولة الإسلامية في العراق والشام – ولاية خراسان) சிரியா மற்றும் ஈராக்கில் செயல்பட்ட இசுலாமிய அரசின் தீவிரவாத அமைப்பு போன்று தெற்காசியா மற்றும் நடு ஆசியாவின் பகுதிகளில் செயல்படும் இசுலாமிய அரசு, கொராசான் என தன்னிச்சையாக அறிவித்துக் கொண்ட ஒரு இசுலாமிய அடிப்படைவாதம் கொண்ட தீவிரவாத அமைப்பாகும். தங்கள் அமைப்பிற்கும், கொராசான் இசுலாமிய அரசுக்கும் எந்தத் தொடர்புகள் இல்லை என அறிவித்துள்ளது.
கொராசான் இசுலாமிய அரசு 26 சனவரி 2015-இல் நிறுவப்பட்டது. பாக்கித்தானின் தெகரிக்கு-இ-தாலிபான் தலைவராக இருந்த ஹபீஸ் சயீத் கானும், துணைத் தலைவராக முன்னாள் தாலிபான் தலைவர் அப்துல் ரவூப் அலிசாவும் இருந்தனர். அலிசா அமெரிக்காவின் ஆள்-இல்லா போர் விமானத்தால் 2015-இல் கொல்லப்பட்டார். while Khan was killed in a U.S. airstrike in July 2016. கொராசான் இசுலாமிய அரசின் தலைவர் அப்துல்லா ஒரோக்சாய் என்ற அஸ்லாம் பரூக்கி ஏப்ரல் 2020-இல் ஆப்கான் அரசுப்படையினரால் கொல்லப்பட்டார். இந்த இயக்கம் ஆப்கானித்தான், தஜிகிஸ்தான் மற்றும் பாகிஸ்தான் நாடுகளில் செயல்படுகிறது. இந்த இயக்கத்தின் பயங்கரவாதிகள் ஆப்கானித்தானில் மட்டும் 10,000 பேர் வரை செயல்படுவதாக் ருசியா குறிப்பிட்டுள்ளது.
இதனை தடை செய்த நாடுகள்
கொராசான் இசுலாமிய அரசு இயக்கத்தை பாகிஸ்தான், இந்தியா, ஈரான், தஜிகிஸ்தான் நாடுகள் மற்றும் தாலிபான்கள் தீவிரவாத இயக்கம் என அறித்துள்ளது.
இதன் முக்கியத் தாக்குதல்கள்
காபூல் வானூர்தி நிலையத்தின் நுழைவாயிலின் அருகே 26 ஆகஸ்டு 2021 அன்று மாலையில் நடைபெற்ற இரண்டு குண்டு வெடிப்புகளுக்கு கொராசான் இசுலாமிய அரசு தீவிரவாத இயக்கம் பெறுப்பேற்றுள்ளது. இந்த இரண்டு குண்டு வெடிப்பில் 20 தாலிபான்கள், 16 அமெரிக்கத் துருப்புகள் மற்றும் 62 ஆப்கான் பொதுமக்கள் கொல்லப்பட்டனர் மற்றும் 200 பேர் காயமடைந்தனர்.
வெளி இணைப்புகள்
பகுப்பு:இசுலாமும் வன்முறையும் பகுப்பு:தீவிரவாத அமைப்பு என குறிப்பிடப்பட்டவை
குல்பர்கா ஊரகம் சட்டமன்றத் தொகுதி
குல்பர்கா ஊரகம் சட்டமன்றத் தொகுதி (Gulbarga Rural Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது கலபுரகி மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். குல்பர்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 43 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:குல்பர்கா மாவட்டம்
விஷ்ணு ஹரி கல்வெட்டு
விஷ்ணு ஹரி கல்வெட்டு (Vishnu Hari inscription / Hari-Vishnu inscription) இந்தியாவின் உத்தரப் பிரதேச மாநிலத்தில் அயோத்தி மாவட்டத்தின் தலைமையிடமாக அயோத்தி நகரத்தில் இருந்த பாபர் மசூதியின் வளாகத்தை இந்தியத் தொல்லியல் ஆய்வகம் 1992-ஆம் ஆண்டில் அகழாய்வு செய்த போது கண்டுபிடிக்கப்பட்டது. 1992-இல் பாபர் மசூதியின் இடிபாடுகளில் விஷ்ணு ஹரி கல்வெட்டு கண்டுபிடிக்கப்பட்டது. இக்கல்வெட்டு நாகரி எழுத்துருவில் சமசுகிருத மொழியில் அமைந்துள்ளது. இக்கல்வெட்டு 12-ஆம் நூற்றாண்டில் சாகேதம் எனும் அயோத்தியை ஆண்ட அனயசந்திர வம்ச மன்னர் கோவிந்தசந்திரன் நிறுவிய கோயில் குறித்த செய்தியினைத் தருகிறது. இக்கல்வெட்டின் சில பகுதிகள் கிடைக்கவில்லை. மேலும் இக்கல்வெட்டு பாபர் மசூதி இடிப்பிற்கு பின் வைக்கப்பட்டதாக சர்ச்சைகள் உள்ளது.
கல்வெட்டின் சுருக்கம்
நாகரி எழுத்தில் சமசுகிருத மொழியில் இருபது வரிகள் சுலோகங்கள் கொண்ட இந்த மணற்கல் கல்வெட்டு 1.10 மீ x 0.56 மீ அளவுள்ள மணற்கல்லால் ஆனது. இக்கல்வெட்டு பாபர் மசூதியின் இடிபட்ட சுவரின் கீழ் கண்டெடுக்கப்பட்டது. இந்திய தொல்லியல் துறையின் கல்வெட்டு வல்லுநர்கள் கே.வி.ரமேஷ் மற்றும் எம்.என்.கட்டி ஆகியோர் இக்கல்வெட்டுகளை மொழிபெயர்த்துள்ளனர். இக்கல்வெட்டு கடவுள் வணக்கத்துடன் தொடங்குகிறது. பின்னர் ஒரு புகழ்பெற்ற வம்சத்தை விவரிக்கிறது. கல்வெட்டின் 6-18 வரிகள் கர்ணன் அல்லது மாமே, சல்லக்ஷனா மற்றும் அல்ஹானா உட்பட வம்சத்தின் உறுப்பினர்களின் வீர வெற்றிகளை விவரிக்கின்றன. சமசுகிருத மொழி அறிஞர் கிஷோர் குனாலின் கூற்றுப்படி, இவர்கள் அனயசந்திரருக்கு முன் சாகேத மண்டலத்தின்  ஆளுநராக இருந்த கஹாடவாலாவின் கீழ்ப்படிந்தவர்கள் என்று தோன்றுகிறது. கல்வெட்டின் 19-21 வரிகள் அல்ஹானாவின் வாரிசான அனயச்சந்திராவின் செயல்பாடுகள் மற்றும் அயோத்தியில் விஷ்ணு-ஹரி கோயில் கட்டுவது தொடர்பாக கூறுகிறது. மீதமுள்ள வசனங்கள் அவரது வாரிசான ஆயுஷ்சந்திராவை விவரிக்கின்றன.
ஆதார நூற்பட்டியல்
பகுப்பு:இந்தியக் கல்வெட்டுகள்
பகுப்பு:இந்தியாவில் உள்ள சமசுகிருத கல்வெட்டுகள் பகுப்பு:அயோத்தி சிக்கல் பகுப்பு:இந்தியக் கல்வெட்டுகள் பகுப்பு:அயோத்தி மாவட்டம் பகுப்பு:அயோத்தி
கணினி அடிப்படையிலான கணிதம்
கணினி அடிப்படையிலான கணிதம் (Computer-Based Math) என்பது கோன்ராத் வோல்ப்ரம் என்பவரால் ௨௦௧௦ ஆம் ஆண்டு உருவாக்கப்பட்ட ஒரு கணித செயல் திட்டம். இத்திட்டத்தின் மூலம் அன்றாட கணக்குகளை கணினி மூலம் செய்யத் தூண்டுவதாகும்.
குறிப்புகள்
பகுப்பு:கணிதக் கல்வி
அம்மன்குறிச்சி கண்ணந்தாயியம்மன் கோயில்
அம்மன்குறிச்சி கண்ணந்தாயியம்மன் கோயில் தமிழ்நாட்டில் புதுக்கோட்டை மாவட்டம், அம்மன்குறிச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
இந்திரா காந்தி படகுப் போட்டி
இந்திரா காந்தி படகுப் போட்டி (Indira Gandhi Boat Race) ஒவ்வோர் ஆண்டும் இந்தியாவின் கேரள மாநிலத்தில் நடைபெறுகிறது. திசம்பர் மாதக் கடைசி வாரத்தில் கொச்சி நகரின் உப்பங்கழியில் நீர் விளையாட்டாகவும் திருவிழாவாகவும் இது நடைபெறும். இது கேரளா முழுவதும் பிரபலமானது மற்றும் நேரு கோப்பை படகுப் போட்டி, சம்பக்குளம் மூலம் படகுப் போட்டி, ஆரண்முலா உத்திரட்டி வல்லம்களி, பிப்பப்பட் ஜலோத்ஸவம் மற்றும் குமரகம் படகுப் போட்டி போன்ற பல்வேறு படகுப் போட்டிகள் போன்று பிரபலமானது.
இந்தியாவின் மறைந்த பிரதமர் இந்திரா காந்தியின் நினைவாக இந்தப் பந்தயம் தொடங்கப்பட்டது. இந்தப் பந்தயத்தை மிகவும் தனித்துவமாக்குவது போட்டியாளர்களின் விளையாட்டு உணர்வு. ஏறக்குறைய 150 பேர், ஒவ்வொருவரும் வெவ்வேறு கிராமத்தைப் பிரதிநிதித்துவப்படுத்தி, விளையாட்டின் போது கடுமையான விதிகளைப் பின்பற்றுவதாக உறுதியளித்துப் பங்கேற்கின்றனர். பயிற்சி அமர்வுகள் மற்றும் திருவிழா நாட்களில் அவர்களுக்கு உணவு உள்ளிட்ட வசதியினை கிராமவாசிகள் அல்லது வசதி படைத்தவர்களின் பொறுப்பாகும். இவர்கள் பெரும்பாலும் போட்டியின் முழு செலவையும் ஏற்றுக்கொள்வார்கள். இந்திரா காந்தி படகுப் போட்டிக்கான ஏற்பாடுகள் பல வாரங்களுக்கு முன்பே தொடங்குகின்றன.
படகுப் போட்டியில் பங்கேற்பவர்களை உற்சாகப்படுத்த ஆயிரக்கணக்கான மக்கள் நீர்நிலைகளில் குவிகின்றனர். கேரளாவில் நடத்தப்படும் பெரும்பாலான பந்தயங்கள் அவை எவ்வாறு தோன்றின என்பதற்குப் பின்னால் சுவாரஸ்யமான புராணக்கதைகள் உள்ளன. பாம்பு படகுகள் தண்ணீர் வழியாகச் செல்ல மத்தி எண்ணெய் தடவப்படுகிறது. வழக்கமாக, ஒரு பாம்புப் படகில் நான்கு தலைக்கட்டு வீரர்கள், 25 பாடகர்கள் மற்றும் 100 முதல் 125 துடுப்பு வீரர்கள் இருப்பார்கள். வஞ்சிப்பாட்டு அல்லது படகோட்டியின் பாடலின் வேகமான தாளத்திற்கு இசைவாகப் படகினைச் செலுத்துவார்கள்.
மேற்கோள்கள்
பகுப்பு:இந்திய விருதுகள் பகுப்பு:இந்திரா காந்தியின் நினைவுச்சின்னங்களும் நினைவிடங்களும்
சேவையாக கணிமைத் தளம்
சேவையாக கணிமைத் தளம் (Platform as a service) என்பது மேம்பாட்டு தளங்களை சேவையாக வழங்குவது ஆகும். இந்த சேவை வழியாக பயன்பாட்டு மென்பொருள் வடிவமைப்பு, பயன்பாட்டு மென்பொருள் வளர்ச்சி அல்லது மேம்பாடு சோதனை, நிறுவுதல் மற்றும் ஹோஸ்டிங் சேவைகளுக்கும் பயன்படுத்தலாம். அது மட்டுமின்றி அணி இணைப்பு, தரவு தள ஒருங்கிணைப்பு, பாதுகாப்பு, அளவீட்டு திறன், சேமிப்பு மற்றும் பல சேவைகளை வழங்குகிறது.
நிறுவனங்கள்
கூகிள், மைக்ரோசாப்ட் மற்றும் சேல்ஸ்போர்ஸ்.காம் போன்ற நிறுவனங்கள் இந்த சேவையை வழங்குகின்றன.
வெளி இணைப்புகள்
பகுப்பு:மேகக் கணிமை
Computación en la nube
4-மெத்தில்-1-பென்டீன்
4-மெத்தில்-1-பென்டீன் (4-Methyl-1-pentene) என்பது C6H12  என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். ஒலிபின் பலபடியாக்கல் வினையில் இச்சேர்மம் ஓர் ஒருமமாகப் பயன்படுத்தப்படுகிறது. இதன் விளைவாக உருவாகும் பலபடி பாலி(4-மெத்தில்-1-பென்டீன்) என்ற பெயரால் அழைக்கப்படுகிறது.
மேற்கோள்கள்
பகுப்பு:ஆல்க்கீன்கள் பகுப்பு:ஒற்றைப்படிகள் பகுப்பு:நீரகக்கரிமங்கள்
ஈரானில் பெண்கள்
ஈரானில் பெண்கள் (women in Iran) வரலாறு முழுவதும், ஈரானியப் பெண்கள் ஈரானிய சமுதாயத்திற்கு ஏராளமான பாத்திரங்களை வகித்துள்ளனர். மேலும் பல வழிகளில் பங்களித்துள்ளனர். வரலாற்று ரீதியாக, பாரம்பரியமே பெண்களை தங்கள் வீடுகளில் மட்டுப்படுத்தியிருக்கலாம். இதனால் அவர்கள் வீட்டை நிர்வகிக்கவும் குழந்தைகளை வளர்க்கவும் முடிந்தது. பகலவி காலத்தில், பெண்களைப் பிரிப்பதில் கடுமையான மாற்றம் ஏற்பட்டது: முக்காடு தடை, வாக்களிக்கும் உரிமை, கல்வி உரிமை, ஆண்களுக்கும் பெண்களுக்கும் சமமான சம்பளம், பொது பதவி வகிக்கும் உரிமை போன்றவை. ஈரானியப் புரட்சியில் பெண்கள் தீவிரமாக பங்கேற்றனர். 1979இல் இசுலாமியப் புரட்சிக்குப் பின்னர் ஏற்றுக்கொள்ளப்பட்ட ஈரானின் அரசியலமைப்பு, இசுலாமியச் சட்டத்தைக் கடைப்பிடிக்கும் சட்டக் குறியீட்டைக் கட்டாயப்படுத்தும் அதே வேளையில், பிரிவு 20இன், கீழ் ஆண்களுக்கும் பெண்களுக்கும் சமத்துவத்தை அறிவிக்கிறது. சட்டத்தின் கூற்றுப்படி, ஒரு ஆண்களுக்கென கிடைக்கும் உரிமையில் பாதியை பெண்கள் பெறுகிறார்கள். ஒரு பெண்ணின் மரணத்திற்கான இழப்பீடும் பாதிதான் கிடைக்கிறது. இசுலாமியச் சட்டம் இன்னும் ஆண்களுக்கு சாதகமாகவே இருக்கிறது. ஆனால் அரசியலமைப்பின் 21வது பிரிவும், பாராளுமன்றத்தால் நிறைவேற்றப்பட்ட சில சட்டங்களும் பெண்களுக்கு சில நன்மைகளைத் தருகின்றன. பெண்கள் வாகனம் ஓட்டவும், அலுவலகங்களில் பணிபுரியவும், பல்கலைக்கழகத்தில் சேரவும் அனுமதிக்கப்படுகிறார்கள். பொதுவெளியில் முக்காடு அணியாமல் இருப்பது சட்டத்தால் தண்டிக்கப்படலாம். மேலும், பொதுவெளியில் இருக்கும்போது, முகம் மற்றும் கைகளைத் தவிர அனைத்துத் தோலையும் மறைக்க வேண்டும்.
பண்டைய ஈரான்
தென்கிழக்கு ஈரானின் சிசுதான்-பலுச்சிசுதான் மாகாணத்தில் வரலாற்றுக்கு முந்தைய குடியேற்றமான ஷாஹர்-இ சுக்தே ("எரிந்த நகரம்") என்ற இடத்தில் தொல்பொருள் அகழ்வாராய்ச்சிகள் மூலம் கிமு 3ஆம் ஆயிரமாண்டு முதல் கிமு 4ஆம் ஆயிரமாண்டு வரை இப்பகுதியில் பெண்கள் உயர் சமூக தகுதிநிலையைக் கொண்டிருந்தனர் என்பது தெரிய வந்துள்ளது. அங்குள்ள கல்லறைகளில் கண்டுபிடிக்கப்பட்ட பொருட்கள், 90% பெண்களைச் சார்ந்தே உள்ளன. மக்கள் தொகையில் 60% க்கும் அதிகமானவர்கள். இந்த பொருட்கள் - பொருளாதார மற்றும் நிர்வாகக் கட்டுப்பாட்டைக் குறிக்கும் வர்த்தக மற்றும் அரசாங்கத்தின் கருவிகள் - இந்த பெண்கள் தங்கள் வரலாற்றுக்கு முந்தைய சமூகத்தில் ஒரு சக்திவாய்ந்த குழுவாக இருந்ததை வெளிப்படுத்தின.
"அரச குடும்பத்தினர் அல்லாதவர்கள் மற்றும் சாதாரண தொழிலாளர்கள் அவர்கள் பணிபுரிந்த குறிப்பிட்ட பணிக்குழு அல்லது பட்டறைகளில் அவர்களின் தரவரிசை மூலம் குறிப்பிடப்படுகிறார்கள். அவர்கள் பெற்ற உணவுப் பொருட்களும் திறன் மற்றும் பணியிடத்தில் அவர்கள் ஏற்றுக்கொண்ட பொறுப்பின் அளவை அடிப்படையாகக் கொண்டவை. தொழில்கள் பாலினத்தால் வகுக்கப்பட்டு உணவுப் பொருட்களின் அளவிற்கு ஏற்ப பட்டியலிடப்படுகின்றன. சில தொழில்கள் இரு பாலினத்தினரால் மேற்கொள்ளப்பட்டதாகவும், மற்றவர்கள் ஆண் அல்லது பெண் தொழிலாளர்களுக்கு மட்டுமே கட்டுப்படுத்தப்பட்டதாகவும் பதிவுகள் குறிப்பிடுகின்றன. கலப்பு பட்டறைகளில் ஆண் மற்றும் பெண் மேற்பார்வையாளர்கள் இரு பாலினருக்கும் இடையிலான உணவுப் பொருட்களின் எண்ணிக்கையில் சிறிய வித்தியாசத்துடன் அவர்கள் பெற்ற உயர் உணவுப் பொருட்களாக தெளிவாகத் தெரிகிறது. ஆண்களின் அதே பிரிவில் பட்டியலிடப்பட்ட பெண்கள் குறைவான உணவுப் பொருட்களையேப் பெற்ற சந்தர்ப்பங்களும் உள்ளன. பெண் மேலாளர்கள் வெவ்வேறு தலைப்புகளைக் கொண்டுள்ளனர். இது அவர்களின் திறமை மற்றும் தரத்தை பிரதிபலிக்கிறது. மிக உயர்ந்த பெண் தொழிலாளர்கள் அராஷ்ஷரா (சிறந்த தலைவர்) என்று அழைக்கப்படுகிறார்கள். கர்ப்பிணிப் பெண்களும் மற்றவர்களை விட அதிக உணவுப் பொருட்களைப் பெற்றனர். புதிதாகப் பிறந்த குழந்தைகளுடன் கூடிய பெண்களுக்கும் ஒரு மாதத்திற்கு கூடுதல் உணவுப் பொருட்கள் கிடைத்தது.
ஒரு சில வல்லுநர்கள், இசுலாமியத்திற்கு பன்னிரண்டு நூற்றாண்டுகளுக்கு முன்னர், பெண்களின் கற்புத்தன்மையைப் பாதுகாக்க மூடிமறைக்கும் வழக்கத்தை பேரரசர் சைரஸ் நிறுவினார் எனக் கூறுகின்றனர். அவர்களின் கோட்பாட்டின் படி, முக்காடு அகாமனிசியர்களிடமிருந்து செலூக்கியர்களுக்குச் சென்றது. அவர்கள் இதனை பைசாந்தியர்களிடம் ஒப்படைத்தனர். பின்னர் வந்த அரபு வெற்றியாளர்கள் அதை ஹிஜாபாக மாற்றி, முஸ்லிம் உலகின் பரந்த பகுதிகளுக்கு அனுப்பினர்.
இசுலாமிய காலங்கள்
கஜார் காலத்தில் பெண்கள் தொழிலாளர்களின் பங்கைக் கொண்டிருந்தனர். இது பொருளாதாரத்தில் முக்கியமானதாக இருந்தது. அவர்களின் பணி எப்போதும் குடும்பம், வணிக உரிமையாளர்கள் மற்றும் அரசுக்கு பயனளித்தது. கிராமப்புற மற்றும் கீழ் வர்க்க பெண்கள் பெரும்பாலும் கம்பள நெசவு, பூத்தையல் மற்றும் உற்பத்தியில் ஈடுபட்டனர்: ஆடை, துணி, வெண்ணெய், பழங்கள் மற்றும் தேநீர் போன்றவையும் அடங்கும். அவர்கள் பட்டு மற்றும் பருத்தி உற்பத்தியிலும், பிற கைவினைப்பொருட்கள் தயாரிப்பதிலும் பணியாற்றினர். சவக்கிடங்குகள், பொது குளியல் அறைகள் மற்றும் பணக்கார வீடுகளில் பணிப்பெண்களாகவும், செவிலியர்களாகவும், ஆயாக்களாகவும் பெண்கள் பணியாற்றினர். அதிக மக்கள் தொகை கொண்ட நகரங்களில் பெண்கள் பொழுதுபோக்கு கலைஞராகவும், நடனக் கலைஞர்களகவும் அல்லது பாலியல் தொழிலாளியாகவும் பணியாற்றினர். பெண்களுக்கு பல வேலை வாய்ப்புகள் திறந்திருந்தாலும் அவர்களின் ஊதியம் குறைவாக இருந்தது. இந்த காலகட்டத்தில் ஜவுளி வேலை செய்யும் பெண்களுக்கு ஆண்கள் பெறும் ஊதியத்தில் சராசரியாக மூன்றில் ஒரு பங்கையேப் பெற்றனர். பெண்களுக்கு கூலி சம்பாதிக்கும் திறன் வழங்கப்பட்டாலும், அவர்களுக்கு இன்னும் பல உரிமைகள் இல்லை என்றாலும், கிராமப்புற சிறுமிகளை அவர்களது குடும்பத் தலைவரால் விற்க முடிந்தது.
மேற்கோள்கள்
women and politics in Iran: Veiling, Unveiling, and Reveiling. Hamideh Sedghi, “Women and Politics in Iran”, New York: published 2007
^Higher Education of women in Iran: Progress or Problem Heshmat Sadat Moinifar. “Higher Education of Women in Iran: Progress or Problem?”. International Journal of Women's Research,1,1,2012, 43-60
வெளி இணைப்புகள்
பகுப்பு:ஈரான்
கருத்தடை உறை
thumb|200px|ஆணுறை ஒன்று thumb|250px|பெண்ணுறை ஒன்று
கருத்தடை உறைகளில் ஆணுறை, பெண்ணுறை என்பன உள்ளன. ஆணுறைகள் ஆண்குறியை மூடி அணியப்படுவதால் பாலுறவின்போது வெளியேறும் விந்துப் பாய்மம் பாலியற்துணையின் உடலில் நுழைவதைத் தடுக்கிறது. பெண்ணுறைகள் பெண்ணுறுப்பினுள்ளே பயன்படுத்தப்படும்போது, பாலுறவின்போது, விந்துப் பாய்மமோ அல்லது வேறு உடல் திரவங்களோ பெண்ணுடலினுள் செல்வதைத் தடுக்கிறது.
மிகச் சரியான முறையிலும், ஒவ்வொரு பாலுறவின்போதும் ஆணுறை பயன்படுத்தப்படுமாயின் ஆண்டொன்றுக்கு 2% கருத்தரிப்பு நிகழ்வதாக ஆய்வுகள் கூறுகின்றன. அதேவேளை வழக்கமான பயன்பாட்டின் அடிப்படையில் பார்க்கையில், கருத்தரிப்பு வீதமானது ஆண்டொன்றுக்கு 18% மாக இருக்கிறது. ஆனாலும், உறைப் பயன்பாடானது, கொணோறியா, கிளமிடியா, en:trichomoniasis, en:hepatitis B, எயிட்சு போன்ற பால்வினை நோய்கள் ஏற்படும் அபாயத்தை மிகவும் அதிகளவில் கட்டுப்படுத்துவதுடன், அக்கிக் கொப்பளங்கள், மனித சடைப்புத்துத் தீ நுண்மம், சிபிலிசு போன்ற தொற்று நோய்கள் ஏற்படும் அபாயத்தையும் ஓரளவு கட்டுப்படுத்துகிறது.
வரலாறு
1564 முதல் கருத்தடை உறைகள், பால்வினை நோய்களின் தாக்கத்திலிருந்து தடுக்கப்படுவதற்காகப் பயன்படுத்தப்பட்டு வந்துள்ளன. இரப்பரால் செய்யப்பட்ட உறைகள் 1855 இலும், latex ஆல் செய்யப்பட்ட உறைகள் 1920 இலும் பயன்பாட்டுக்கு வந்தன. இவை உலக சுகாதார அமைப்பின், அத்தியாவசிய மருத்துவப் பொருட்களின் பட்டியலில், மிகவும் பயனுள்ள, பாதுகாப்பான சுகாதார முறைகளில் ஒன்றாகக் குறிப்பிடப்பட்டிருந்தது. உலகளவில் குடும்பக் கட்டுப்பாட்டுக்கான முறையாக 10% மானோர் இந்த உறைகளைப் பயன்படுத்தியதாக 2012 இல் வந்த ஒரு அறிக்கை கூறுகின்றது. இந்த உறைகளின் பயன்பாடு வளர்ந்த நாடுகளில் அதிகமாக உள்ளது. ஐக்கிய இராச்சியத்தில் குடும்பக் கட்டுப்பாட்டுக்கான இரண்டாவது பொதுவான முறையாகவும் (22%), ஐக்கிய அமெரிக்காவில் மூன்றாவது பொதுவான முறையாகவும் (15%) இந்த உறைகளின் பயன்பாடு இருக்கின்றது அண்ணளவாக, ஆண்டொன்றுக்கு 6-9 பில்லியன் உறைகள் விற்பனை செய்யப்படுகின்றன.
20-ஆம் நூற்றாண்டின் இறுதியில் பெண்ணுறைகள் உருவாக்கப்பட்டன. இவற்றின் விற்பனை வளர்ந்த நாடுகளில் குறைவாகவே உள்ளது. ஆனால், வளர்ந்துவரும் நாடுகளில் ஏற்கனவே குடும்பக் கட்டுப்பாட்டுத் திட்டம், எயிட்சு தடுப்புத் திட்டங்கள் இருந்தாலும் கூட, அங்கே இந்த பெண்ணுறைப் பயன்பாடு அவற்றை ஈடுசெய்வதுபோல் பயன்படுத்தப்படுவது அதிகரித்துள்ளது. பெண்ணுறைகளை அணிந்துகொள்ள சாமர்த்தியம் தேவைப்படுவதனாலும், அவற்றின் விலை ஆணுறைகளைவிடவும் அதிகமாக இருப்பதனாலும், அவற்றைப் பயன்படுத்தும்போது ஏற்படும் அசௌகரியமான சூழ்நிலையாலும், இவற்றின் பயன்பாடு குறைவாக உள்ளது. 2005 ஆம் ஆண்டு, வளர்ந்துவரும் நாடுகளில், 6-9 பில்லியன் ஆணுறைகளும், 12 மில்லியன் பெண்னுறைகளும் விநியோகிக்கப்பட்டுள்ளன. பெண்கள் தாமாகவே திட்டமிட்டு, எயிட்சு நோயிலிருந்து பாதுகாப்பைப் பெறுவதற்காக எடுக்கக்கூடிய முன்முயற்சியாக பெண்ணுறைகளின் பயன்பாடு இருப்பதனால், இவற்றின் விநியோகத்தை நோயுள்ள நாடுகளில் அதிகரிக்க முயற்சி எடுக்கப்பட்ட போதிலும், அவற்றின் உயர் விலை காரணமாக இம்முயற்சி பெரியளவில் வெற்றியளிக்கவில்லை.
ஆணுறை
பொதுவாக ஆணுறைகள் இரப்பர் மரப்பாலைப் பயன்படுத்தியே தயார் செய்யப்படுகின்றன எனினும், குறைந்தளவில் பொலியூரத்தீன் அல்லது இளம் செம்மறியாட்டின் சிறுகுடல் போன்றவற்றிலிருந்தும் தயாரிக்கப்படுகின்றன. ஆணுறைகள் இலகுவான பயன்பாடு, இலகுவில் கிடைக்கும் தன்மை, மற்றும் குறைந்தளவு பக்கவிளைவுகள் போன்ற காரணங்களால் சாதகமானதாக இருக்கின்றன. இறப்பர் மரப்பாலுக்கு ஒவ்வாமை உள்ளவர்கள், பொலியூரத்தீன் அல்லது வேறு செயற்கைத் தயாரிப்புக்களைப் பயன்படுத்தலாம். ஆணுறைகள் ஒரு தடைவை மட்டுமே பயன்படுத்தப்படும்.
பெண்ணுறை
thumb|left|100px|பெண்ணுறையில் படம் thumb|right|80px|பெண்ணுறையில் படம் பெண்ணுறைகள் பொதுவாக Polyurethane கொண்டு தயாரிக்கப்படுகின்றன. அத்துடன் அவை மீண்டும் மீண்டும் பயன்படுத்தக் கூடியனவாக இருக்கின்றன. ஆணுறைகளினால் ஏற்படும் தொற்றுநோய்ப் பாதுகாப்பின் அளவைவிட, பெண்ணுறைப் பயன்பாடு குறைவான பாதுகாப்பையே வழங்குகிறது 20-ஆம் நூற்றாண்டின் இறுதியில் உருவாக்கப்பட்ட இந்த பெண்ணுறைகள், முதலாவது காரணமாக ஆண்கள் ஆணுறைகள் பயன்படுத்த தயாரில்லாத சூழ்நிலைகளிலும், இரண்டாவதாக காரணமாக ஆண்களிடமிருந்து பால்வினை நோய்கள் பெறப்படுவதிலிருந்து தடுக்கும் நோக்குடனும் பயன்படுத்தப்படுகின்றன.
பக்க விளைவுகள்
Latex க்கு ஒவ்வாமை கொண்டவர்களில், தோல் நமைச்சல் போன்ற ஒவ்வாமை அறிகுறிகள் தோன்றும். ஒவ்வாமைத் தன்மை அதிகம் கொண்டவர்களாயின், மிகவும் அபாயமான சூழ்நிலையையும் கொடுக்கக்கூடும். Latex உறைகளின் தொடர்ந்த பயன்பாடு, ஒவ்வாமைத் தன்மையை சிலரில் அதிகரிக்கச் செய்யக்கூடும். விந்தணுக்களைக் கொல்லக்கூடிய சில பதார்த்தங்கள் இத்தகைய உறைகளில் இருந்தால் அவையும், இப்படியான ஒவ்வாமைத் தன்மைக்குக் காரணமாகலாம்.
வெளி இணைப்புகள்
பகுப்பு:கருத்தடை
சேவையாக மென்பொருள்
சேவையாக மென்பொருள் (Software as a service) என்பது, மென்பொருளை சேவையாக வழங்குவது ஆகும். இந்தச் சேவை, மென்பொருள் மற்றும் அதனை சார்ந்த கருவிகள் மற்றும் இன்ன பிற சேவைகளையும், வலை சார்ந்த சேவையாக வாடிக்கையாளர்களுக்கு வழங்குவது ஆகும்.
வாடிக்கையாளர்கள் தங்களுடைய கணினியில் எந்த ஒரு மென்பொருளையும் நிறுவாமல் வெறும் உலாவியைக் கொண்டு அதனைப் பயன்படுத்தலாம்.
நிறுவனங்கள்
ஜிமெயில், சேல்ஸ்போர்ஸ்.காம் போன்ற நிறுவனங்கள் இத்தகைய சேவையை வழங்கி வருகின்றன.
பகுப்பு:மேகக் கணிமை
கரமனையாறு
நீர்ப்பிடிப்புப் பகுதி பெரும்பாலும் காடுகளாகவும், தென்னை, மரவள்ளிக்கிழங்கு, மிளகு, வாழைப்பழம், நெல் போன்ற கலப்பு வறண்ட காலப்பயிர் பயிரிடப்படும் இடங்களாக உள்ளது. வலது|thumb| [[அருவிக்கரை அணை அருகே கரமனா ஆறு]]
ஆற்றோட்டம்
கரமனா ஆறு திருவனந்தபுரம் மாவட்டத்தின் மேற்குத் தொடர்ச்சி மலைப் பகுதியில் உள்ள அகத்தியமலையில் உற்பத்தியாகிறது. கரமனா ஆரம்பத்தில் பேப்பரா காட்டுயிர் உய்விடம் வழியாக பெப்பரா நீர்த்தேக்கத்தில் பாய்கிறது. இது திருவனந்தபுரம் மாவட்டத்தின் பல மலைப்பாங்கான கிழக்கு நகரங்களான மீனங்கால், சேரப்பள்ளி, உத்தரம்கோடு, ஆரியநாடு, உழமலக்கல், முண்டேலா, பெரும்குளம் மற்றும் அருவிக்கரை வழியாகச் செல்கிறது. அருவிக்கரையில் கரமனா ஆற்றின் குறுக்கே அருவிக்கரை அணை கட்டப்பட்டுள்ளது. கீழ்நோக்கி ஆறு திருவிதாங்கூர் சமவெளியில் நுழைந்து இரும்பா, நெட்டாயம், பேயாடு, கரிமாங்குளம், பெருகாவு, விளாவூர்க்கல், சூழட்டுக்கோட்டா, பாப்பனம்கோடு, நேமம் மற்றும் திருவல்லம் போன்ற நகரங்களைக் கடந்து செல்கிறது. திருவல்லம் என்ற இடத்தில் கரமனா ஆறு இரண்டாகப் பிரிகிறது. இதில் வடக்குப் பகிர்மானம் பூந்துறை அருகே அரபிக்கடலிலும், தெற்குப் பகிர்மானம் பொழிக்கரை முகத்துவாரத்திலும் கடலில் கலக்கின்றது. எடையார் தீவு இரண்டு கிளையாறுகளுக்கிடையே அமைந்துள்ளது.
துணை ஆறுகள்
கடல் மட்டத்திலிருந்து சுமார் 1600 மீ உயரத்தில் அகத்தியர் மலையில் கரமனா ஆறு உற்பத்தியாகிறது. ஆற்றின் பிறப்பிடமான சிகரங்கள் செம்முஞ்சி மொட்டை மற்றும் அதிரமலை என்றும் அழைக்கப்படுகின்றன. இதன் மேல் கிளை ஆறுகள் காவிரியாறு, ஆட்டையாறு, வையப்படையாறு மற்றும் தொடையாறு ஆகியனவாம். இந்த ஆறு தென்மேற்கு திசையில் 66 கிலோமீட்டர் தூரம் பாய்ந்து அரபிக்கடலில் கலக்கிறது. இடது|thumb| கரமனா ஆற்றில் அருவிக்கரை அணை கரமனா ஆறின் மிக நீளமான கிளை ஆறு கிள்ளியாறு ஆகும். இது 24 கிலோமீட்டர் தூரம் நீளமுடையது. கரமனா ஆற்றின் மீது கட்டப்பட்டுள்ள ஐந்து அணைக்கட்டுகள், ஆற்றின் நீரோட்டத்தை ஒழுங்குபடுத்துகிறது. இதன் மூலம் ஆற்று நீரின் ஒரு பகுதி கோச்சார் வாய்க்காலில் திருப்பி விடப்படுகிறது. இதன் மூலம் பத்மநாபசுவாமி கோயிலின் வெளியே உள்ள பத்மதீர்த்தம் நீர் பெறுகிறது. கிள்ளியாற்றின் கரையோரத்தில் பல கோயில்கள் உள்ளன, அவற்றில் மிகவும் பிரபலமானது ஆற்றுக்கல் கோயில். கிள்ளியாறு நெடுமங்காடு வழியாகச் செல்கிறது. இதன் படுகையில் பறவை விலங்கினங்கள் நிறைந்துள்ளன. இந்த ஆறு பொழிக்கரை முகத்துவாரம் வழியாக அரபிக்கடலில் கலக்கிறது. இதன் இறுதிப் பகுதியில், ஆறு கடலுக்கு இணையாக ஓடுகிறது. இங்குள்ள ஆறு இடையாறு என்று அழைக்கப்படுகிறது.
அணைகள்
கரமனா ஆற்றில் இரண்டு முக்கியமான அணைகள் உள்ளன. இவை 1930களில் கட்டப்பட்ட அருவிக்கரை அணை மற்றும் 1983இல் கட்டப்பட்ட மேல் நீரோடையில் அமைந்துள்ள பேப்பரா அணை ஆகும். நகருக்கு குழாய் மூலம் குடிநீர் வழங்கும் நோக்கில் அருவிக்கரை அணைக் கட்டி முடிக்கப்பட்டது. திருவனந்தபுரம் நீர்ப் பணிகள் 1933-ல் வெல்லிங்டன் பிரபுவால் திறக்கப்பட்டு இன்றும் நகரத்திற்கு கரமனா ஆற்றிலிருந்து தண்ணீரைப் பெற்று விநியோகிக்கும் பயன்பாட்டில் உள்ளது. நகரத்தில் நீர் விநியோக வலையமைப்பை அதிகரிக்க ஜப்பான் நாட்டுப் பன்னாட்டு நிதியுதவி திட்டம் செயல்படுத்தப்பட்டு வருகிறது. பேப்பாரா அணையானது கரமனா ஆற்றின் அனைத்து மேல் துணை ஆறுகளையும் ஒருங்கிணைத்து அருவிக்கரை அணைக்கு நீர் வருவதை ஒழுங்குபடுத்துவதாகும். ஒரு காலத்தில் கரமனா சிறப்பம்சமாக இருந்த வெள்ளப்பெருக்கை நீக்குவதில் பேப்பாறை அணை முக்கிய பங்காற்றியுள்ளது. பேப்பாறையில் 3 மெகாவாட் நீர்மின் நிலையமும் உள்ளது.
பாலங்கள்
கரமனா ஆற்றின் குறுக்கே பல பாலங்கள் உள்ளன. தேசிய நெடுஞ்சாலை 66 கரமனா ஆற்றைக் கடக்கும் இடத்தில் மிகப்பெரிய பாலம் உள்ளது. இது லெப்டினன்ட் கர்னல் ஹார்ஸ்லி என்பவரால் கட்டப்பட்டது. திருவிதாங்கூர் வரலாறு பற்றிய ஆரம்பக்கால ஆங்கிலக் கட்டுரையின் ஆசிரியர் இவராவார். மேலும் இப்பணிகள் 1853-ல் தொடங்கப்பட்டது. மற்ற முக்கியமான பாலங்கள் திருக்குண்ணாபுரம், மாங்காட்டுக் கடவு, குண்டமன் கடவு, வெள்ளைக்கடவு, ஜகதி பாலம், ஆரியநாடு பாலம், அருவிக்கரை (அணையில்), மருதூர் கடவு முதலியன.
பல்லுயிர்
கரமனா ஆற்றுப் படுகையானது வெப்பமண்டல பொதுவான தாவரங்களைக் கொண்டுள்ளன. காட்டுக் கரும்பு, மூங்கில், அலையாத்தி தாவரங்கள், அல்லி மற்றும் தென்னை மரங்கள் ஆகியவை இதில் அடங்கும். திருகு பைன் அல்லது பாண்டனஸ் என்பது ஆற்றின் கரையில் காணப்படும் மற்றொரு பொதுவான இனமாகும். செர்பெரா ஒடோலம், மலையாளத்தில் ஓதலம் என்று அழைக்கப்படும். ஆற்றின் கீழ்ப்பகுதிகளில் காணப்படுகிறது. முத்துப்புள்ளி மீன், செக்காலி, கரியிடா, பருமினலி, செறுமீன், வாளை, நெடுமீன், ஆரல், மாலவு மற்றும் பாவல் போன்ற மீன் சிற்றினங்கள் கரமனா ஆற்றில் காணப்படுகின்றன.
மேற்கோள்கள்
பகுப்பு:கேரள ஆறுகள்
அல்வார்
அல்வார் அல்லது அல்வர் (ஆங்கிலம்: Alwar, ராஜஸ்தானி: अलवर) நகரம் வட இந்தியாவின் ராஜஸ்தான் மாநிலத்தில் உள்ளது. இந்நகரம் அல்வார் மாவட்டத்தின் தலைநகர் ஆகும். இந்நகரமானது இந்தியத் தலைநகர் டெல்லியிலிருந்து 160 கிலோமீட்டர்கள் தொலைவிலும் ஜெய்ப்பூரிலிருந்து 150 கிலோமீட்டர்கள் தொலைவிலும் அமைந்துள்ளது. இந்தியாவின் அதிகபட்ச வெப்பநிலையான 50.6 °செல்ஸியஸ் 1956 ஆம் ஆண்டு மே மாதம் 10 ஆம் தியதி இந்நகரில் பதிவானது. இந்நகரத்தின் அமைவிடம் 27.57°N, 76.6°W ஆகும். இந்நகரானது கடல் மட்டத்திலிருந்து 271 மீட்டர்கள் உயரத்தில் அமைந்துள்ளது.
மேற்கோள்கள்
பகுப்பு:இராசத்தானிலுள்ள மாநகரங்கள்
இ. கருணாநிதி
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள்
மருத்துவ முன்னோடி முஸ்லிம்கள்
ஐரோப்பா இடைக்காலத்தில் அறியாமை எனும் இருளை விட்டு வெளிவரக் காரணமாக இருந்ததற்கு முஸ்லிம்களின் கலை, முஸ்லிம்களின் விஞ்ஞானம், முஸ்லிம்களின் இலக்கியம் ஆகியவற்றிற்கு அது (ஐரோப்பா) பெருமளவில் நன்றிக் கடன் பட்டிருக்கிறது.
ஏனென்றால், 8-12ம் நூற்றாண்டு காலப்பகுதியானது 'ஐரோப்பா அறியாமை எனும் இருட்டில் தத்தளித்துக் கொண்டிருந்த காலப்பகுதியாகும்' என இன்றும் வரலாறு கூறுகின்றது. இக்காலப்பகுதியில் முஸ்லீம்களின் கண்டுபிடிப்புக்கள் அசாத்தியமானவைகளாகும். இந்த நான்கு நூற்றாண்டுகளிலும் வரலாறு சான்று பகரும் அளவுக்கு முஸ்லீம்கள் வளர்ச்சியடைந்திருந்தார்கள் என்பதற்கு இஸ்லாம் மார்க்கமும், அவர்களது வேதமும்தான் என்பது குறிப்பிடத்தக்கதாகும்.
Sir. William Muir கூறுகிறார்: 'குர்ஆன் இஸ்லாத்தின் மாபெரும் சாதனையாகும். அதன் ஆதிக்கம் சமயம், ஒழுக்கம், விஞ்ஞானம் போன்ற அனைத்துத் துறைகளிலும் படர்ந்து நிற்கிறது. குர்ஆன் அனைத்திற்கும் மேலானது என்று ஏற்றுக் கொள்வதைத் தவிர வேறுவழியில்லை.' - The life of Mohammed, London 1903, ch. The Coran p.vii
(அலி இப்னு அப்பான் எனும் மருத்துவ மேதை அக்காலத்திலேயே 20 பாகங்களைக் கொண்ட ஒரு மருத்துவ நூலை எழுதியவர் என்பது குறிப்பிடத்தக்கதாகும்).
உதாரணமாக 'கிதாபுத்திப்பி' (மருத்துவம் பற்றியது) என்ற அத்தியாயத்தைக் குறிப்பிடலாம்.
இப்னு ஸீனாவின் 'அல்கானூன்' எனும் மருத்துவ நூல் ஐரோப்பிய பல்கலைக்கழகங்களில் 17ஆம் நூற்றாண்டு வரை மருத்துவத்துறைக்கான பிரதான மூலதார நூலாக விளங்கியது.
பகுப்பு:மருத்துவ வரலாறு
கொமரமங்கலம் காசி விசுவநாதர் கோயில்
கொமரமங்கலம் காசி விசுவநாதர் கோயில் என்பது திருப்பூர் மாவட்டம் உடுமலைப்பேட்டை அருகே கொமரமங்கலத்தில் அமைந்துள்ளது. இத்தலத்தினை கொங்குநாட்டு காசி என்று அழைக்கின்றனர்.
குமணன் மன்னர் காசிக்கு சென்று காசி விசுவநாதரை தரிசித்து வந்தார். தன்னுடைய மக்களுக்கும் காசிக்கு சென்று வழிபட முடியாது என்பதால் அங்கிலிருந்து சிவலிங்கத்தினை பெற்று தன்னுடைய ஊரிலேயே காசிவிசுவநாதருக்கு கோயில் அமைத்தார். அம்மன்னருடைய பெயரே ஊரின் பெயரானது.
ஈரலுருத் தாவரம்
ஈரலுருத் தாவரங்கள் (liverworts) என்பது பிரிவு பிரயோபைற்றாவைச் சேர்ந்த கலனிழையமற்ற தாவரங்களாகும். இவை ஏனைய பிரயோபைற்றுக்கள் போல தம் வாழ்க்கைக் காலத்தில் ஆட்சியுடைய ஒருமடிய புணரித்தாவரச் சந்ததியைக் கொண்டுள்ளன. அதாவது எம் கண்களுக்குப் புலப்படும் ஈரலுருத் தாவரங்கள் அனைத்தும் புணரித் தாவரங்களாகும். அனேகமானவை பிரிவிலி உடலமைப்பையும் சில இலை போன்ற கட்டமைப்புக்களையும் கொண்டுள்ளன. எனினும் எவற்றிலும் உண்மையான இலையோ, தண்டோ, வேரோ காணப்படுவதில்லை. நீர் மற்றும் கனியுப்புக்களின் அகத்துறிஞ்சலுக்காக வேர்ப்போலி என்னும் கட்டமைப்புக்கள் பிரிவிலி உடலிலிருந்து உருவாகும். ஈரலுருத் தாவரங்கள் பொதுவாகச் சிறியவை: 2–20 mm அகலமும், 10 cm நீளமுமாக இருக்கும். இவை உலகம் முழுவதும் ஈரலிப்பான பிரதேசங்களில் வாழ்கின்றன. இவற்றில் சில இனங்கள் மெய்ப்பாசிகளை ஒத்திருந்தாலும், இவற்றிலுள்ள ஒருகலத்தாலான வேர்ப்போலிகள் இவற்றை மெய்ப்பாசிகளிடமிருந்து வேறுபடுத்துகின்றன.
கொமரமங்கலம் காசி விசுவநாதர் கோயில்
சந்நதிகள்
மூலவர் காசிவிசுவநாதர் என்றும், அம்மன் விசாலாட்சி அம்மன் என்றும் அழைக்கப்படுகிறார். இச்சிவாலயத்தில் சுந்தர கணபதி, தட்சணமூர்த்தி, சனீசுவரர், வள்ளி தெய்வானை உடனுறை சுப்பரமணியர், ஆஞ்சநேயர், ருக்மணி-சத்யபாமா உடனுறை வேணுகோபால், காலபைரவர், சந்திரன், சூரியன் ஆகியோர் சந்நதிகளும், ருக்மணி-சத்யபாமா உடனுறை வேணுகோபன் சந்நதியானது சைவக் கோயிலில் வைணவத்திற்கு அளித்த பேராக கருதப்படுகிறது. சிவாகம முறைப்படி இங்கு பூசைகள் செய்யப்படுகின்றன. தலவிருட்சம் – நாகலிங்கமரம் தீர்த்தம் – அமராவதி ஆறு
ஈரலுருத் தாவரம்
இயல்புகள்
வாழ்க்கை வட்டம்:
கொமரமங்கலம் காசி விசுவநாதர் கோயில்
விழாக்கள்
சிவராத்திரி – இந்நாளில் இங்கு நடைபெறுகின்ற நான்குகால பூசை இரவில் நடப்பது சிறப்பு.
ஈரலுருத் தாவரம்
மேற்கோள்கள்
பகுப்பு:தாவரவியல் பகுப்பு:மேற்கோள் வழு-ref குறிச்சொல்லுக்கு உரையில்லாதவை
கொமரமங்கலம் காசி விசுவநாதர் கோயில்
சிறப்பு
சிவாலயங்களில் பொதுவாக அதிகாரநந்தி வாசலிலும், அனுகிரக நந்தி மகாமண்டபத்திலும் இருப்பர். ஆனால் இச்சிவாலயத்தில் இரு நந்திகளும் ஓரிடத்திலேயே அமைந்துள்ளன.
ஆதாரங்கள்
பகுப்பு:திருப்பூர் மாவட்டத்திலுள்ள சிவன் கோயில்கள்‎
ஜேம்ஸ் வசந்தன்
ஜேம்ஸ் வசந்தன் (பிறப்பு: அக்டோபர் 1) என்பவர் ஒரு தமிழ்த் திரைப்பட இசையமைப்பாளரும், இயக்குநரும், தொலைக்காட்சி நிகழ்ச்சித் தொகுப்பாளரும் ஆவார். இவர் திருச்சிராப்பள்ளியில் பிறந்து வளர்ந்தவர் ஆவார். திரைப்படங்களுக்கு இசையமைக்கத் தொடங்கும் முன் பத்தாண்டுகளுக்கும் மேலாக சன் தொலைக்காட்சி, விஜய் தொலைக்காட்சி, மக்கள் தொலைக்காட்சி முதலியவற்றில் நிகழ்ச்சித் தொகுப்பாளராகப் பணியாற்றி உள்ளார்.
தொழில்
ஜேம்ஸ் வசந்தன் இந்தியாவின் தமிழ்நாட்டின் திருச்சிராப்பள்ளி (திருச்சி) நகரில் பிரவுனி சோபியா மற்றும் ஜார்ஜ் தியோபிலஸ் என்ற காவல்துறை அதிகாரிக்கு பிறந்தார். இவரின் தந்தை புற்றுநோயால் இறந்தார். அப்போது ஜேம்சுக்கு 12 வயது. பொள்ளாச்சியின் ஆனைமலை ஹில்ஸில் ரோப்வே சேவைகளில் பொறியியலாளராக இருந்த அவரது தந்தை அந்தோனி, காலனித்துவ காலங்களில் பிரிட்டர்களால் கட்டப்பட்டு பராமரிக்கப்பட்டு வந்தவர் , அவரது ஒழுக்கம் மற்றும் கண்டிப்புக்கு பெயர் பெற்ற ஒரு உன்னதமான நபர் என்று அவரது அம்மா அவரிடம் சொல்லிக்கொண்டிருந்தார். அந்த குணங்கள் அனைத்தையும் ஜேம்ஸ் அவளால் பார்க்க முடிந்தது. அவர் ஒரு ஒழுக்கமான மற்றும் பரிபூரணவாதி என்று அறியப்பட்டார், வீட்டை உருவாக்கும் ஒவ்வொரு அம்சத்திலும் சிறந்து விளங்கினார். ஜேம்ஸ் இன்று தன்னிடம் உள்ள ஒவ்வொரு திறமையையும் கைவினையையும் கடன்பட்டிருக்கிறான். அவர் 21 வயதில் இருந்தபோது அவளை இழப்பது அவரது வாழ்க்கையின் ஒரு திருப்புமுனையாகும்.
அவர் முதலில் ஒய்.டபிள்யூ.சி.ஏ தொடக்கப்பள்ளியிலும் (தற்போது பி.ஹெச்.எல் மெட்ரிகுலேஷன் மேல்நிலைப்பள்ளி ), பின்னர் பிஷப் ஹெபர் மேல்நிலைப்பள்ளியிலும் (தெப்பக்குளம்) படித்தார், பின்னர் திருச்சியின் பிஷப் ஹெபர் கல்லூரியில் ஆங்கில இலக்கியத்தில் பட்டம் பெற்றார் , இருப்பினும் அறிவியல் பட்டம் பெற விரும்பினார். ஒற்றை தாயாக இருந்ததால், ஒரு அறிவியல் பாடத்தின் அதிக கட்டண கட்டமைப்பை அவளால் வாங்க முடியவில்லை, இது அவரை ஒரு இலக்கிய மாணவராக்கியது. பின்னர் ஜமால் முகமது கல்லூரியில் ஆங்கிலத்தில் முதுகலை பட்டம் பெற்றார். பின்னர், அவர் சென்னை பல்கலைக்கழகத்தில் கர்நாடக இசை கற்றார். அவரது வழிகாட்டியான டாக்டர் உமா மகேஸ்வரி (திருவையரு அரசாங்க இசைக் கல்லூரியின் முன்னாள் முதல்வர்) அவருக்கு இந்த பாடத்திட்டத்தை செய்ய அறிவுறுத்தியதுடன், அவரது அனைத்து கட்டணங்களையும் செலுத்தி, ஒவ்வொரு பாடப் பொருளையும் வளத்தையும் வழங்கினார், இந்த விஷயத்தில் அறிஞராக இருந்தார். அவள் அவனிடம் செய்த எல்லாவற்றிற்கும் அவன் நன்றியுடன் அவளைப் பார்க்கிறான். லண்டனின் டிரினிட்டி கல்லூரியில் இருந்து மேற்கத்திய இசையில் பியானோஃபோர்ட், கிட்டார் மற்றும் தியரி ஆஃப் மியூசிக் ஆகியவற்றில் டிப்ளோமாக்களையும் பெற்றுள்ளார்.
படிப்புக்குப் பிறகு அவர் கொடைக்கானலுக்குச் சென்று கார்ல்டன் ஹோட்டலில் உணவக இசைக்கலைஞராகப் பணிபுரிந்தார், அவர் குடியிருப்புப் பள்ளியில் இசை கற்பிக்கும் வரை, முன்பு செயின்ட் பீட்டர்ஸ் பப்ளிக் பள்ளி என்று அழைக்கப்பட்ட கொடைக்கானலில் உள்ள செயின்ட் பீட்டர்ஸ் பள்ளி. இசை ஆசிரியராக ஒரு ஆறு வருட காலம் இருந்த பிறகு, அவர் குடிபெயர்ந்தனர் சென்னை தனது நீண்ட கால ஆசை நிறைவேற்ற மற்றும் ஒரு திரைப்படங்களுக்கு இசையமைத்தவராக செய்யும் கனவு வேண்டும்.
இசை அவரது "முதல் காதல்" என்றாலும், அவர் SUN TV இல் ஒரு தொகுப்பாளராக தொலைக்காட்சியில் நுழைந்தார்.
அவர் சுமார் 400 எண்ணிக்கையிலான கிறிஸ்தவ ஆடியோ ஆல்பங்களுக்கு இசையமைத்துள்ளார். பல நற்செய்தி தயாரிப்புகளுக்கு அவர் தொடர்ந்து இசை ஏற்பாடு செய்கிறார். 2008 ஆம் ஆண்டில், கொடைக்கனலில் உள்ள செயின்ட் பீட்டர்ஸ் பப்ளிக் பள்ளியில் மாணவராக இருந்த எம்.சசிகுமார் இயக்கிய சுப்பிரமணியபுரம் என்ற தமிழ் திரைப்படத்திற்கான பாடல்களையும் மதிப்பெண்களையும் இயற்றுவதன் மூலம் இசை இயக்குநராக சென்னை திரையுலகில் நுழைந்தார், அங்கு ஜேம்ஸ் வசந்தன் சென்றார் அவரது முதுகலை பட்டம் பெற்ற பிறகு இசை கற்பிக்கவும். இந்த படம் 'சுப்பிரமணியபுரம்' ஒரு பிளாக்பஸ்டராக மாறியது, படத்தின் பாடல்கள் மற்றும் பின்னணி மதிப்பெண் புகழ் பெற்றது மற்றும் பாராட்டப்பட்டது. மற்றும் "கங்கல் இரண்டால்" பாடல் தரவரிசையில் முதலிடம் வகிக்கிறது மற்றும் "இளைஞர்களிடையே ஆண்டின் கீதம்" என்று குறிப்பிடப்படுகிறது.
மேற்கோள்கள்
பகுப்பு:இந்தியத் திரைப்பட இசையமைப்பாளர்கள் பகுப்பு:வாழும் நபர்கள் பகுப்பு:திருச்சிராப்பள்ளி இசைக்கலைஞர்கள்
பெரிய மலையாளி
பெரிய மலையாளி எனப்படுவோர் மலையாள கவுண்டர் பழங்குடி வகுப்பில் காணப்படும் பெரிய அண்ணன் (பெரிய மலையாளி), நடு அண்ணன் (கொல்லி மலையாளி), சின்ன அண்ணன் (பச்சை மலையாளி) என்னும் மூன்று உட் பிரிவுகளில் முதல் பிரிவை சார்ந்தவர்கள் ஆவர். இவர்கள் மலையை சார்ந்து வாழ்வதால் மலைவாழ் மக்கள் எனவும் மலையாளி எனவும் அழைக்கப்படுகின்றனர்.
பெரிய மலையாளிகள் கல்வராயன் மலையிலும், சேர்வராயன் மலையிலும், சித்தேரியிலும் வாழ்கின்றனர். இவர்களைக் கல்ராயர் என்றும் கூறுவர். இவர்கள். தங்களைக் காராளர் என்ற வேறு பெயராலும் குறிப்பிடுகின்றனர். 'காராளர்' என்ற பெயர் மலையாளத்தின் மற்றொரு பெயரான 'கேரளம்' என்பதனோடு தொடர்புடையது என்று சிலர் கருதுகின்றனர். மலையாளிகளின் ஒருசில பழக்க வழக்கங்கள் கேரள மக்களின் பழக்க வழக்கங்களை ஒத்திருப்பதால் அவ்வாறு கருதுகின்றனர் போலும். காராளர் என்ற சொல்லின் ஆட்சி 'உழவர்' என்ற பொருளில் பண்டைத் தமிழ் நூல்களில் மலிந்து காணப்படுகின்றது. கம்பர் கூட, "கார் நடக்கும்படி நடக்கும் காராளர் தம்முடைய ஏர் நடக்கும் எனின் புகழ்சால் இயலிசை நாடகம் நடக்கும்'- என்று கூறுகிறார்.
பெரிய மலையாளிகள் 1962 க்கு முந்தைய பதிவின்படி கள்ளக்குரிச்சி வட்டத்தில் 22,000 பேரும், ஆத்தூர் வட்டத்தில் 12,000 பேரும் வாழ்கின்றனர். இம்மலையாளிகள் ஐந்து தலைவர்களால் பண்டை நாளில் இங்குக் குடியேற்றப்பட்டனர் என்று கூறப்படுகிறது. இப் பகுதிகள் ஐந்து ஜாகீர்களாகப் பிரிக்கப்பட்டு, இன்றும் அவர்கள் வழி வந்தோரால் ஆளப்படுகின்றன. இத் தலைவர்களின் உரிமை பரம்பரையானது. இந்த ஜாகீர் ஒவ்வொன்றும் பல சிறு நாடுகளாகப் பிரிக்கப்பட்டுள்ளன. இக் கல்ராயர்கள் சேர்வராயன் மலையிலுள்ள மலையாளிகளோடு மணத்தொடர்பு கொள்வதில்லை. தொலைவும், வகுப்புப் பிரிவும் காரணங்களாக இருக்கலாம். சேர்வராயன் மலையிலுள்ள பெரிய மலையாளிகள் மூன்று பிரிவினர்களாக வாழ்கின்றனர். சேல நாடு, மொக நாடு, முத்து நாடு என்பவையே அப் பிரிவுகள். ஒவ்வொரு பிரிவும் ஒரு பட்டக்காரனின் ஆணைக்கு உட்பட்டது. ஒவ்வொரு பிரிவும் ஒன்பது பட்டிகளாகப் பிரிக்கப்பட்டுள்ளது. ஒவ்வொரு பட்டியும் மூப்பன் என்ற தலைவனின் ஆணைக்கு அடங்கியது. ஒவ்வொரு மூப்பனும் அப்பட்டியிலுள்ள மக்களால் தேர்ந்தெடுக்கப்படுகிறான், ஒவ்வொரு பட்டக்காரனுக்கும் துணையாக மணியக்காரர்களும், மூப்பர்களுக்குத் துணையாகக் கங்காணிகளும் உள்ளனர். சித்தேரியிலுள்ள 'குரு' சேர்வராயன் மலையிலுள்ள மூன்று நாட்டுப் பெரிய மலையாளிகளாலும் போற்றி மதிக்கப்படுகிறார்.
பார்ப்பனப் புரோகிதர்கள் மலையாளிகளுக்குக் கிடையாது. மேற்கூறிய சாதித் தலைவர்களே மற்ற பொறுப்புக்களோடு, திருமணம் முதலிய சடங்குகளையும் முன்னின்று நடத்துகின்றனர். ஆனால் பவானி வட்டத்திலுள்ள கொல்லி மலையாளிகள் மட்டும் ஓர் அய்யங்காரைக் குருவாக ஏற்றுக் கொண்டுள்ளனர். பட்டக்காரர்களும், துரைகளும் மலையாளிகளால் பெரிதும் மதிக்கப்படுகின்றனர். இவர்களைக் காண்போர் எதிரே குப்புற விழுந்து வணங்குவர்.
குறிப்புகள்
பகுப்பு:தமிழகப் பழங்குடிகள்
ராஃபிள்ஸ் பிளேஸ் ரயில் நிலையம்
ராஃபிள்ஸ் பிளேஸ் ரயில் நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	தெற்கு	பகுதியில் ராஃபிள்ஸ் பிளேஸ்  நகரில் அங்குள்ள மக்களுக்கு செவைசெய்கிறது. வடக்கு தெற்கு வழித்தடத்தில் இது	இருபத்திஆறாம்	ரயில் நிலையமாகும். இது நகர மண்டபம் ரயில் நிலையம் மற்றும் மரீனா பே ரயில் நிலையம் ஆகிய இரண்டிற்கும் நடுவில் அமைந்துள்ளது. கிழக்கு மேற்கு வழித்தடத்தில் இது	பதினாலாவது	தொடருந்துநிலையமாகும். இது தஞ்சோங் பகார் தொடருந்து நிலையம்மற்றும் நகர மண்டபம் தொடருந்து நிலையம் ஆகிய இரண்டிற்கும் நடுவில் அமைந்துள்ளது.நான்கு தளமேடைகளை கொண்ட இந்த ரயில் நிலையத்தில் ஒன்றில் ஜூரோங் கிழக்கு ரயில் நிலையம் நோக்கியும் மற்றொன்றில் மரீனா பே நோக்கியும் ரயில்கள் பயணிக்கின்றன. மற்ற இரண்டு தளமேடைகளில் ஒன்றில் பாசிர் ரிஸ் தொடருந்து நிலையம் நோக்கியும் மற்றொன்றில் ஜூ கூன் நோக்கியும் ரயில்கள் பயணிக்கின்றன.
இந்த ரயில் நிலையத்தில் கிழக்கு மேற்கு வழித்தடம் மற்றும் வடக்கு தெற்கு வழித்தடம் ஆகிய இரண்டும் சந்திப்பது குறிப்பிடத்தக்கது.
மேற்கோள்கள்
பகுப்பு: சிங்கப்பூர் ரயில் நிலையங்கள்
நட்சத்திர நாயகன்
நட்சத்திர நாயகன் என்பது செந்தில்நாதன் இயக்கிய தமிழ்த் திரைப்படம். இதில் சரத்குமார், ரோகிணி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் தேவா மற்றும் இத்திரைப்படம் வெளியிடப்பட்ட நாள் 04-திசம்பர்-1992.
வெளி இணைப்புகள்
பகுப்பு:1992 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள்
நாடோடிப் பாட்டுக்காரன்
நாடோடிப் பாட்டுக்காரன் (Nadodi Pattukkaran) இயக்குனர் என். கே. விசுவநாதன் இயக்கிய தமிழ்த் திரைப்படம். இதில் கார்த்திக், மோகினி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 16-மே-1992. முட நாயக்குடு என்ற பெயரில் தெலுங்கு மொழியில் மொழிமாற்றம் செய்யப்பட்டு வெளிவந்தது.
கதைச்சுருக்கம்
சுந்தரம், தேவர் அய்யா, பெரிய மதுரை, சீடன், வடிவேலு, அண்ணாமலை ஆகியோர் ஓர் இசை குழுவாக பணியாற்றி வந்தார். படித்த பட்டதாரியான சுந்தரத்திற்கு வேலை கிடைக்காததால், இசை குழுவில் சேர்ந்து பாடல்கள் பாடி வருமானம் ஈட்டினான். தங்களது குடும்பத்தை விட்டு, கிராமம் கிராமமாக சென்று கச்சேரி நடத்தினர்.
அவ்வாறாக ஒருநாள், இவர்கள் செல்லும் கிராமம் ஒன்றில், கொள்ளையர்கள் அச்சுறுத்தினர். அவர்களை போலீசில் இசைக் குழுவினர் பிடித்துக் கொடுத்தனர். அதனால், குறைந்த நாட்களிலேயே, அந்த இசைக் குழு மிகவும் பிரபலம் ஆனது. அந்த கிராமத் தலைவரின் மகள் கீதா (மோஹினி) சுந்தரத்தை விரும்பினாள். பின்னர், கீதாவின் காதலை ஏற்றுக்கொண்டான் சுந்தரம். ஆனால், கீதாவின் குடும்பம் அக்காதலை ஏற்றுக் கொள்ளவில்லை. கீதா - சுந்தரம் திருமணம் நடந்ததா என்பதே மீதிக் கதையாகும்.
ஒலிப்பதிவு
ஏழு பாடல்களை கொண்ட ஒலித்தொகுப்பு 1992 ஆம் ஆண்டு வெளியானது. இளையராஜா இப்படத்திற்கு இசை அமைத்தார். வாலி, முத்துலிங்கம், கங்கை அமரன், நா. காமராசன், பிறைசூடன், பரிணாமன் ஆகியோர் இப்படத்தின் பாடலாசிரியர்கள் ஆவர்.
வரவேற்பு
இளையராஜாவின் சில பாடல்களும், இயக்கமும், கார்த்திக்கின் நடிப்பும் நன்றாக இருந்தது என்றும், ஒளிப்பதிவு சுமாராக அமைந்தது என்றும் விமர்சனம் செய்யப்பட்டது.
வெளி இணைப்புகள்
பகுப்பு:1992 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:சார்லி நடித்த திரைப்படங்கள் பகுப்பு:செந்தாமரை நடித்த திரைப்படங்கள் பகுப்பு:காந்திமதி நடித்த திரைப்படங்கள்
உப்பிலியாபுரம் (சட்டமன்றத் தொகுதி)
உப்பிலியபுரம் சட்டமன்றத் தொகுதி, தமிழ்நாடு மாநிலத்தில் திருச்சிராப்பள்ளி மாவட்டத்தில் இருந்த ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவுப்படி இனி வரும் தேர்தல்களில் சட்டமன்ற தொகுதியாக இருக்காது.
மேற்கோள்கள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள் பகுப்பு:தமிழ்நாடு சட்டமன்றத் தொகுதிகள்
சீதா அருவி
சீதா அருவி என்பது இந்தியாவின் சார்க்கண்ட் மாநிலத்தில் ராஞ்சி மாவட்டத்தில் அமைந்துள்ள ஒரு நீர்வீழ்ச்சியாகும்.
விளக்கம்
சீதா நீர்வீழ்ச்சி இராது ஆற்றின் துணை நதியான இராஞ்சி நதியில் உள்ளது. இந்நீர்வீழ்ச்சி 43.90 m உயரத்திலிருந்து விழுகின்றது.
அமைவிடம்
ராஞ்சி மாவட்டத்தில் அமைந்துள்ள சீதா நீர்வீழ்ச்சி ராஞ்சிக்கு கிழக்கே 40 கிலோமீட்டர் தொலைவில் ராஞ்சி-புருலியா சாலை அல்லது தேசிய நெடுஞ்சாலை 32-ல் உள்ளது.
குர்மீத் பாபா
குர்மீத் பாபா (18 பெப்ரவரி 1944 – 21 நவம்பர் 2021) இந்தியாவைச் சேர்ந்த ஒரு பஞ்சாபி மொழிப் பாடகர் ஆவார். இவர் நீண்ட நேரம் மூச்சை அடக்கிப் பாடும் ஆரம்பத்தைக் கொண்ட ஒரு வகை பஞ்சாபி நாட்டார் வகைப் பாடல்களைப் பாடுவதில் மிகவும் அறியப்பட்டவர். இவர் காலங்சென்ற பாடகர் அலம் யோகாருக்குப் பின் யுக்னி வகைப் பாடல்கள் பாடுவதில் மிகவும் அறியப்பட்டவராக இருந்தார். அத்துடன் தூரதருசனில் பாடிய முதலாவது பஞ்சாபிப் பெண் பாடகரும் ஆவர்.
மேற்கோள்கள்
பகுப்பு:பஞ்சாபி இசை
புளூநோசு (அஞ்சல்தலை)
புளூநோசு (Bluenose) என்பது, 8 சனவரி 1929ல் அரசர் ஐந்தாம் ஜார்ஜின் சுருள் வெளியீட்டின் ஒரு பகுதியாக கனேடிய அஞ்சல் அலுவலகம் வெளியிட்ட 50 சென்ட் அஞ்சல்தலையின் அடைபெயர் (nickname) ஆகும். இதன் இசுக்காட் எண் 158. இந்த அஞ்சல்தலையில், மீன்பிடிப் பாய்க்கப்பலான புளூநோசின் படம் அச்சிடப்பட்டுள்ளது. ஒட்டாவாவைச் சேர்ந்த கனேடிய பாங்க் நோட் கம்பனி வடிவமைத்த இந்தத் அஞ்சல்தலையில் உள்ள படம் அலிபக்சு துறைமுகத்தில் இருந்து வெளியேறும் இக்கப்பலின் இரண்டு வெவ்வேறு படங்களின் சேர்க்கையாகும். இது 1900க்குப் பின்னர் வெளியிடப்பட்டிருந்தாலும் இது ஒரு செவ்வியல் அஞ்சல்தலையாகக் கருதப்படுகிறது. கனடாவின் மிகச் சிறந்த அஞ்சல்தலை என அழைக்கப்பட்ட இது சேகரிப்பாளரிடையே பெயர்பெற்றது.
மூன்று அச்சுத் தட்டுகள் உருவாக்கப்பட்டன. இவற்றுள் 200 பதிவுகளைக் கொண்ட முதல் தட்டில் பிழை இருந்ததால் அது எப்போதுமே பயன்படுத்தப்படவில்லை. 100 பதிவுகளைக் கொண்ட இரண்டாம், மூன்றாம் தட்டுக்களைப் பயன்படுத்தி 1,044,900 அஞ்சல்தலைப் படிகள் அச்சிடப்பட்டன. அஞ்சல்தலைக்கான ஒளிப்படம் 1922ல் டபிள்யூ. ஆர். மக்ஆசுக்கில் (W.R. MacAskill) என்பவரால் எடுக்கப்பட்டவை. அஞ்சல்தலைக்கான படம் அமெரிக்க பாங்க் நோட் கம்பனியால் வரையப்பட்டது.
2001 ஆம் ஆண்டில் புல்நோசு முதல்நாள் உறை 3,650 கனேடிய டாலர்.
1982 இலும், 199 இலும் வெளியான அஞ்சல்தலைகள் அவற்றின் வடிவமைப்பில் பழைய புல்நோசு அஞ்சல்தலையின் படம் முழுதாகவோ அல்லது பகுதியாகவோ இடம்பெற்றிருந்தது. 1982ன் அஞ்சல்தலை அஞ்சல்தலையில் அஞ்சல்தலை வடிவமைப்புக் கொண்டது. 1999ன் அஞ்சல்தலை குறித்த கப்பலின் வடிவமைப்பாளர் வில்லியம் சேம்சு ரூவின் நினைவாக வெளியிடப்பட்ட அஞ்சல்தலை ஆகும்.
மேற்கோள்கள்
பகுப்பு:அஞ்சல் தலைகள்
மறுகட்டமைப்பு வரிசை
கணிதத்தில், குறிப்பாக கணக் கோட்பாட்டில், ஒரு வரிசை எண் \alphaஎன்போமானால் அங்கு மறுகட்டமைப்பு மற்றும் நன்கு வரிசைப்படுத்தப்பட்ட \alpha  வரிசை கொண்ட   இயல் எண்களின் உட்கணம் உள்ளது என்று பொருள்.
\omega என்பது மறுகட்டமைப்பு வரிசை, எனில் மறுகட்டமைப்பு வரிசையின் அடுத்த எண்ணும் மறுகட்டமைப்பு வரிசையாகும் என்பதை சாிபாா்ப்பது அற்பமானதாகும். மேலும் மறுகட்டமைப்பு வரிசைகளின் கணம்  மூடிய கணமாகும். மறுகட்டமைப்பு வரிசைகளின் மேன்மம் "சா்ச் - கிளீன் வரிசை" என அழைக்கப்பட்டு,  என குறியிடப்படுகிறது. ஒரு வரிசை  மறுகட்டமைப்பு வரிசை எனில் அது விட சிறியதாகும்.(மறுதலையாகவும்) மறுகட்டமைப்பு  உறவுகள் எண்ணிடத்தக்கவை எனில் எண்ணிடத்தக்க மறுகட்டமைப்பு வரிசைகள் இருக்கும். எனவே  ஒரு எண்ணிடத்தக்கது.
மறுகட்டமைப்பு வரிசைகள் கிளீனின்  \mathcal{O}. குறியீடு கொண்ட வரிசைகள் ஆகும்.
மேற்கோள்கள்
பகுப்பு:கணக் கோட்பாடு பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ரேணிகுண்டா சந்திப்பு தொடருந்து நிலையம்
சந்தி
இரேணிகுண்ட ரயில் நிலையத்தில் நான்கு வெவ்வேறு திசைகளிலிருந்து நான்கு வழித்தடங்கள் உள்ளன. அவை
என்பனவாகும்.
வகைப்பாடு
குண்டக்கல் தொடருந்துக் கோட்டத்திலுள்ள இரேணிகுண்டா சந்திப்பு ஏ-பிரிவில் தரப்படுத்தி வகைப்படத்தப்பட்டுள்ளது.
வருமானம்
கீழே உள்ள அட்டவணை  முந்தைய ஆண்டுகளில்  பயணிகள் வருவாயைக் காட்டுகிறது.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:ஆந்திரப் பிரதேசத் தொடருந்து நிலையங்கள்
கும்ளாபுரம் பெத்தமடம் வீரபத்திர சுவாமி கோயில்
கும்ளாபுரம் பெத்தமடம் வீரபத்திர சுவாமி கோயில் தமிழ்நாட்டில் கிருஷ்ணகிரி மாவட்டம், கும்ளாபுரம் என்னும் ஊரில் அமைந்துள்ள வீரபத்திரர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜார்ஜ் வாஷிங்டன் பாலம்
வலது|thumb| இந்த பாலம், ஹட்சன் ஆற்றின் நியூயார்க் தெற்குப் பக்கத்தில் இருந்து சூரிய அஸ்தமனம். ஜார்ஜ் வாஷிங்டன்பாலம் ; அமெரிக்காவின் இரட்டை தளங்கள் உள்ள தொங்கு பாலம் ஆகும். ஹட்சன் நதி முழுவதிலும் அகலமாகப் பரவியுள்ள இப்பாலம், நியூயார்க்கு நகரத்தை மன்ஹாட்டன் அருகிலுள்ள வாஷிங்டன் ஹைட்ஸ்நகரத்துடனும், நியூ செர்சி யில் உள்ள போர்ட் லீ பெருநகரத்துடனும்  இணைக்கிறது.. இந்த பாலத்திற்கு அமெரிக்காவின் முதல் ஜனாதிபதியான ஜார்ஜ் வாஷிங்டனின் பெயர் சூட்டப்பட்டுள்ளது. ஜார்ஜ் வாஷிங்டன் பாலம் உலகின் மிகவும் பரபரப்பான மோட்டார் வாகனப் பாலமாகும்,   2016 ஆம் ஆண்டு கணக்கெடுப்பின்படி  ஓராண்டுக்கு 103 மில்லியன் வாகனங்கள் இப்பாலத்தைக் கடந்து செல்கின்றன. இந்தப் பாலம் நியூயார்க் மற்றும் நியூ ஜெர்சி  துறைமுக ஆணையம்  மற்றும் துறைமுகத்தின் உள்கட்டமைப்பை இயக்கும் இரு மாநில அரசின்  முகவான்மை நிறுவனம் ஆகியவற்றுக்குச் சொந்தமானது. ஜார்ஜ் வாஷிங்டன் பாலம் கி.வி பாலம், கி டபிள்யூ. பி, கி.வி. அல்லது ஜார்ஜ் பாலம் என்றே அறியப்படுகிறது. கட்டுமானத்தின் போது போர்ட் லீ பாலம் அல்லது ஹட்சன் நதி பாலம் என்று அழைக்கபப்ட்டது.